text: Ringmærkning på direkte TV
  07 juli 2015 kl. 16.28
  Storkeungerne i Smedager er nu så store, at de skal ringmærkes. Det sker direkte på TV SYD.
  Den 27. april landede Tommy hos sin tidligere mage, Anika, i storkereden i Smedager ved Aabenraa.
  Siden har storkeelskere holdt øje med udviklingen i reden.
  Glæden var stor, da der kom fem æg i reden.
  Og ærgrelsen ligeså, da Tommy smed to unger ud af reden og åd en tredje.
  Men siden har alt været fryd, og i aften bliver de to overlevende unger ringmærket - direkte på TV SYD.
  